邢泰吉

邢泰吉（），字大来，号茅茹，山东東昌府臨清州人。明朝政治人物。

生平
明神宗萬曆四十六年（1618年），邢泰吉中式戊午科山東鄉試第一名舉人（解元）《皇明三元考》。明熹宗天啓二年（1622年），中壬戌科进士《天啓二年壬戌科进士履历》：邢泰吉，茅茹，春秋，壬寅十一月十四日生。臨清人，戊午一名，会一百四十名，二甲五十七名。刑部政，甲子授户部陕西司主事，乙丑管验粮厅，丁忧。己巳除山西司主事，管禄米仓，庚午升员外，告病。曾祖秉仁，进士、贈副使。祖邦，进士、参政。父其任，进士、副使。《天啓壬戌科進士同年序齿録》：邢泰吉，山東東昌府臨清州民籍，附學生，字大來，號茅茹，治春秋，行二，壬寅年十一月十四日生。戊午鄉試一名，會試一百四十名，廷試二甲五十七名。刑部觀政，甲子七月授户部主事。曾祖秉仁，嘉靖丙戌進士，贈长芦運使。祖邦，嘉靖己未進士，四川布政司右參政，崇祀乡贤。父其任，丁未进士，見任湖廣副使。母秦氏，封恭人。具慶下。兄鼎吉（廪生）、弟益吉（庠生）、巽吉。娶朱氏。子之琦。。刑部觀政，四年七月授戶部陕西司主事，五年管验粮厅，丁忧归乡。崇禎二年（1629年）除戶部山西司主事，管禄米仓，三年升山西司員外郎，告病归。

崇祯間，都城告急，各镇勤王之師，均需粮饷。泰吉日夜操劳成疾，卒於官，年三十二《临清直隶州志》：邢泰吉，字有義，號大來，其任子也。弱冠領鄉薦第一，登天啓壬戌進士，初授户部主事，以父喪歸，尋丁内艱。服除，擢本部员外郎，督禄米倉。倉支納如蝟，往来莫辨，運役之狡者輒乘機潜匿私竊，以益己米。泰吉至，宿弊澈除，蠲耗費，减揚晒，及取代去，節存米萬石有奇，盡歸之官，本部疏薦，謂清如止水，慎若持盈，叙功首列。會都城告警，各鎮援兵需饷，部議支饷難其人，泰吉慨然任之，寒不暇火，饥不遑食，短衣策馬，南北分應，颗粒必親。及兵退，以勞遘疾，卒於官，年三十有二。大司農疏稱泰吉鞠躬盡瘁，贈恤有加。泰吉孝友性成，淹貫閎博，善属詩文，筆花墨妙，各臻其奥。《临西县志》。

著作
邢泰吉善诗文，工書法。辑《四夷疆域风俗》诸书，藏于家。

家族
曾祖邢秉仁，嘉靖五年进士。祖父邢邦，嘉靖三十八年进士，历官长芦都转运使、四川右参政。父邢其任，萬曆三十五年进士，官湖广按察司副使。母秦氏，封恭人。具慶下。兄鼎吉（廪生）、弟益吉（庠生）、巽吉。娶朱氏，壬午之变骂贼殉难 《兵部行兵科炒出察办剿虏事务吴屡中题稿》载“（壬午之变）已故乡绅邢泰吉妻朱氏亦骂贼死难”。。子邢之琦。

參考文獻

相關條目
明朝解元列表

Category:临清人
Category:明朝山東鄉試解元
Category:明朝戶部主事
Category:明朝戶部員外郎
T